पाएं अपने शहर की ताज़ा ख़बरें और फ्री ई-पेपरडाउनलोड करें
जिले के पुलिस अधीक्षक प्रशांत आनंद को मिली गुप्त सूचना के आधार पर हेरहंज थाना पुलिस ने उग्रवादी संगठन तृतीय सम्मेलन प्रस्तुति कमेटी (टीएसपीसी) के दो उग्रवादियों को हथियार के साथ गुरुवार को गिरफ्तार कर मंडल कारा लातेहार भेज दिया है। दोनों की गिरफ्तारी थाना क्षेत्र के बूढ़ाकरम जंगल से हुई है। बताया जाता है कि पुलिस अधीक्षक को यह गुप्त सूचना मिली थी कि टीएसपीसी के उग्रवादी बूढ़ाकरम जंगल में जमा हुए हैं वे किसी बड़ी घटना को अंजाम देने के फिराक में हैं।
इसी सूचना के आधार पर एक छापेमारी टीम का गठन किया गया और सूचना के मुताबिक उक्त पुलिस पहुंची ,तो पुलिस को देखकर आधा दर्जन उग्रवादी जंगल का लाभ उठाकर भागने में कामयाब हो गए,लेकिन दो को पुलिस ने दबोच लिया।एसडीपीओ अजित कुमार ने बताया कि गिरफ्तार उग्रवादियों में एरिया कमांडर अर्जुन गंझू उर्फ बैजनाथ (होलंग,बालूमाथ) व उपेंद्र उर्फ विक्रम (जांजू, पांकी )शामिल है। गिरफ्तार उग्रवादियों के पास से एक देसी लोडेड कट्टा, एक देसी थ्री फिफ्टीन बन्दूक,66 राउंड जिंदा कारतूस,तीन डेटोनेटर,और चार मोबाइल फोन बरामद हुए हैं । प्रेस वार्ता के मौके पर पुलिस निरीक्षक बबलू कुमार,बालूमाथ थाना प्रभारी धर्मेंद्र महतो,हेरहंज थाना प्रभारी जमील आलम समेत अन्य पुलिस कर्मी शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn